钦定古今图书集成/明伦汇编/氏族典/第379卷 > 《凌迪知万姓统谱》 > 项伯
## 钦定古今图书集成/明伦汇编/氏族典/第379卷 > 《凌迪知万姓统谱》 > 项伯

按《汉书高帝本纪》，范增说羽击沛公。羽季父项伯善
张良，夜驰告之，欲与俱去。良与俱见沛公，约为婚姻，
“愿伯明言，不敢背德。”项伯许诺。旦日，沛公谢羽鸿门，
因留饮。范增起，谓项庄入，以剑舞，因击沛公，杀之。项
伯亦起舞，常以身翼蔽沛公。项羽死，汉封项伯为列
侯，赐姓刘氏。〈按史记功臣侯表伯赐姓刘氏名缠封射阳侯〉